Balatonföldvári Közös Önkormányzati Hivatal

Balatonföldvár-Bálványos-Kereki-Pusztaszemes-Szántód-Szólád-Teleki

8623 Balatonföldvár, Petőfi S. u. 1.

Telefon: 84/540-330, fax: 84/540-332 e-mail: pgmh@balatonfoldvar.hu

**ELŐTERJESZTÉS**

Balatonföldvár Város Önkormányzata Képviselő-testületének 2018. május 31-i ülésére

Előterjesztést készítette: dr. Nagy Ildikó hatósági osztályvezető

**Tárgya**: ***Szociális étkeztetést nyújtó engedélyessel kapcsolatos adatmódosítási kérelem benyújtása***

***Tisztelt Képviselő-testület!***

A Somogy Megyei Kormányhivatal tájékoztatása szerint az **egyéb főzőhelyként** szociális étkeztetést nyújtó engedélyes **fenntartója 2018. június 30-ig köteles kérelmezni az engedélyes által nyújtott szolgáltatásra vonatkozó adatok – szociális konyhára vagy népkonyhára történő – módosítását.**

**Ha a fenntartó a határidőt elmulasztja**, a működést engedélyező szerv 2018. augusztus
1-jétől az **egyéb főzőhelyként nyújtott szociális étkeztetést -**, ha pedig az engedélyes kizárólag ilyen szolgáltatást nyújtott, az **engedélyest törli a szolgáltatói nyilvántartásból.**

Tárgykört érintő jogszabályok: A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013.(X.24.) Korm. rendelet (50/F.§ (2) bekezdés)

Határozati javaslat

***Balatonföldvár Város Önkormányzatának Képviselőtestülete, Balatonföldvár Város Önkormányzata által fenntartott Étkeztetés szociális szolgáltatás vonatkozásában adatmódosítási kérelmet nyújt be a működést engedélyező Somogy Megyei Kormányhivatalhoz.***

***A képviselőtestület kérelmezi Balatonföldvár Város Önkormányzata fenntartó, mint engedélyes által közvetlenül nyújtott Étkeztetés szociális szolgáltatás vonatkozásában az adatok egyéb főzőhelyről szociális konyhára történő módosítását.***

***Felelős: Holovits György Huba polgármester***

***Határidő: 2018. június 30.***

Balatonföldvár, 2018. május 23.

 Holovits György Huba

 polgármester

Törvényességi ellenőrzésre bemutatva:

Ellenjegyezte: ………………………………….

 Köselingné dr. Kovács Zita jegyző